CELEX: 62010CN0198
Language: el
Date: 2010-04-23 00:00:00
Title: Υπόθεση C-198/10: Αίτηση για την έκδοση προδικαστικής αποφάσεως, την οποία υπέβαλε το Corte d’appello di Milano (Ιταλία) στις 23 Απριλίου 2010 — Cassina S.p.Α. κατά Alivar Srl και Galliani Host Arredamenti Srl

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/20
            
         Αίτηση για την έκδοση προδικαστικής αποφάσεως, την οποία υπέβαλε το Corte d’appello di Milano (Ιταλία) στις 23 Απριλίου 2010 — Cassina S.p.Α. κατά Alivar Srl και Galliani Host Arredamenti Srl
   (Υπόθεση C-198/10)
   2010/C 179/34
   Γλώσσα διαδικασίας: η ιταλική
   
      Αιτούν δικαστήριο
   
   Corte d’appello di Milano
   
      Διάδικοι στην υπόθεση της κύριας δίκης
   
   
      Εφεσείουσα: Cassina S.p.Α.
   
      Εφεσίβλητες: Alivar Srl και Galliani Host Arredamenti Srl
   
      Προδικαστικά ερωτήματα
   
   
               1)
            
            
               Έχουν τα άρθρα 17 και 19 της οδηγίας 98/71/ΕΚ (1) την έννοια ότι η παρεχόμενη στο κράτος μέλος ευχέρεια περί αυτοτελούς καθορισμού της εκτάσεως και των όρων της προστασίας δύναται να περικλείει και τη δυνατότητα αποκλεισμού της προστασίας αυτής στην περίπτωση κατά την οποία τρίτος έχει ήδη παραγάγει και εμπορευθεί εντός του συγκεκριμένου κράτους –άνευ αδείας του κατόχου του δικαιώματος του δημιουργού επί σχεδίων και υποδειγμάτων– προϊόντα παραχθέντα σύμφωνα με αποτελούντα κοινό κτήμα σχέδια και υποδείγματα προ της ενάρξεως ισχύος της εθνικής ρυθμίσεως περί μεταφοράς;
            
         
               2)
            
            
               Έχουν τα άρθρα 17 και 19 της οδηγίας 98/71/ΕΚ την έννοια ότι η παρεχόμενη στο κράτος μέλος ευχέρεια περί αυτοτελούς καθορισμού της εκτάσεως και των όρων της προστασίας δύναται να περικλείει και τη δυνατότητα αποκλεισμού της προστασίας αυτής στην περίπτωση κατά την οποία τρίτος έχει ήδη παραγάγει και εμπορευθεί εντός του συγκεκριμένου κράτους –άνευ αδείας του κατόχου του δικαιώματος του δημιουργού επί σχεδίων και υποδειγμάτων– προϊόντα παραχθέντα σύμφωνα με τα εν λόγω σχέδια και υποδείγματα, οσάκις η έκταση του αποκλεισμού αυτού οριοθετείται από την προγενέστερη χρήση;
            
         
      (1)  ΕΕ L 289, σ. 28.